b"\n_START_ARTICLE_\nParanormalna entiteta\n_START_SECTION_\nVsebina\n_START_PARAGRAPH_\nFilm se za\xc4\x8dne s sporo\xc4\x8dilom, da je bil mlad mo\xc5\xa1ki z imenom Thomas, obto\xc5\xbeen posilstva in umora svoje sestre in umora poznavalca paranormalnih pojavov dr. Edgarja Laurena. Za te zlo\xc4\x8dine je bil zaprt vendar je naredil samomor._NEWLINE_Samantha Finley (Erin Marie Hogan), njen starej\xc5\xa1i brat Thomas (Shane Van Dyke) in njuna mati Ellen (Fia Perera), verjamejo da je Ellen navezala stik z njenim pokojnim mo\xc5\xbeem Davidom, toda kmalu ugotovijo da je priklicala demona. Najprej so verjeli, da gre za Davida, toda ko so se za\xc4\x8deli napadi na Samantho, to prepri\xc4\x8danje opustijo._NEWLINE_Neko no\xc4\x8d kamera posname Ellen kako vstane iz postelje in zapusti spalnico. Odide v dnevno sobo, kjer vzame list papirja in nekaj napi\xc5\xa1e nanj. Papir nato zme\xc4\x8dka in ga vr\xc5\xbee po hodniku. Thomas najde papir pod Samanthinim vzglavnikom in razbere besedo ''MARON''. Thomas predlaga, da Samantha in Ellen odideta v hotel, medtem ko bo on po hi\xc5\xa1i postavil kamere in zvon\xc4\x8dke na vrvicah. Ko zvon\xc4\x8dki zazvonijo, za\xc4\x8dne Thomas raziskovati. Vrvica in zvonec pred njegovimi vrati sta odtrgana in vr\xc5\xbeena vanj. Thomas se zapre v sobo in demon za\xc4\x8dne razbijati po vratih._NEWLINE_Ellen pokli\xc4\x8de Thomasa, saj jima je demon sledil in napadel Samantho, zato se vrneta domov. Thomas se pono\xc4\x8di zbudi in nikjer ne najde svoje sestre. Najde jo \xc5\xa1ele na podstre\xc5\xa1ju v modrcu in spodnjicah. Ko se Samantha zbudi, se ni\xc4\x8desar ne spominja._NEWLINE_Thomas vpra\xc5\xa1a prej\xc5\xa1nje lastnike hi\xc5\xa1e, \xc4\x8de je v hi\xc5\xa1i kdaj \xc5\xbeivel kak\xc5\xa1en Maron, vendar oni imena ne prepoznajo. Thomas zasli\xc5\xa1i Samanthine krike in odhiti k njej, kjer jo najde nad kadjo brez modrca. Prav tako se prebudi Ellen in kamera jo posname kako hodi po hi\xc5\xa1i z no\xc5\xbeem. Thomas najde Ellen s prerezanimi zapestji in jo odpelje v bolni\xc5\xa1nico._NEWLINE_Thomas in Sam ostaneta doma, ko prispe poznavalec paranormalnih pojavov dr. Edgar Lauren (Norman Saleet). Pove jima, da je v hi\xc5\xa1i prisotna zelo mo\xc4\x8dna tema\xc4\x8dna entiteta, ki je predvsem osredoto\xc4\x8dena na Samantho. Pove tudi, da je entiteta pri\xc5\xa1la v njihov dom, ko je Ellen sku\xc5\xa1ala navezati stik s svojim pokojnim mo\xc5\xbeem. Dr. Lauren pojasni, da ''maron'' v pragerman\xc5\xa1\xc4\x8dini pomeni ''no\xc4\x8dno moro'', in da gre za demona, ki posiljuje \xc5\xbeenske v spanju. Poznavalec se odlo\xc4\x8di, da jima bo pomagal in kamera se ugasne._NEWLINE_Po premoru se kamera spet v\xc5\xbege in prika\xc5\xbee doktorjevo krvavo glavo, ki le\xc5\xbei na tleh. Sli\xc5\xa1ati je Thomasa v paniki. Ko zasli\xc5\xa1i Samanthino kri\xc4\x8danje zgrabi kamero in odhiti v spalnico. Kamera posname hi\xc5\xa1o, ki je v razdejanju. Thomas najde svojo sestro golo in krvavo v njeni sobi, kjer jo posiljuje neviden demon. Odvr\xc5\xbee kamero in odide iz sobe po pomo\xc4\x8d. Nato je mogo\xc4\x8de sli\xc5\xa1ati le globoko dihanje in nevidna sila vzame kamero in posname Samanthin mrtev obraz._NEWLINE_Thomas je obto\xc5\xbeen na dosmrtno kazen za posilstvo in umor Samanthe, vendar kmalu zatem naredi samomor._NEWLINE_Pojasni se, da je Ellen prav tako naredila samomor, ko je izvedela za smrt svojih otrok. Thomasovi posnetki so bili najdeni na podstre\xc5\xa1ju eno leto kasneje."